Abraham Brill

Abraham Arden BRILL (n. la 12-an de oktobro 1874, m. la 2-an de marto 1948) estis aŭstridevena psikiatro kiu pasigis sian preskaŭ tutan plenkreskan vivon en Usono. Li estis la unua psikoanalizisto kiu praktikis en Usono kaj la unua tradukisto de Sigmund Freud al la angla.Mishne, Judith Marks (1993). The Evolution and Application of Clinical Theory: Perspective from Four Psychologies. NY: The Free Press. paĝo 33.

 Kariero 
eta|maldekstre|300ra|

Studinte kun Eugen Bleuler en Zuriko, Svisio, li renkontiĝis kun Freud, kun kiu li entreprenis korespondadon ĝis la morto de Freud en 1939. Li revenis en Usonon en 1908 por iĝi unu el la plej fruaj kaj plej aktivaj defendantoj de psikoanalizo, kaj la unua kiu tradukis al angla plej el la ĉefaj verkoj de Sigmund Freud, same kiel librojn de Carl Jung. Lia unua traduko de Freud aperis en 1909 kiel Some Papers on Hysteria; kaj kvankam la kvalito de liaj tradukoj foje estas plibonigebla, lia ĝenerala kontribuo al la disvastigo de psikoanalizo en Usonon ne povas esti forgesita.Ernest Jones, The Life and Work of Sigmund Freud (1964) paĝoj 335-6 kaj paĝoj 563-4 Li kampanjis por akademia agnosko de sia fako, prelegis en la universitato Kolumbio, kaj iĝis klinika profesoro de psikiatrio en la universitato de Novjorko. Li ankaŭ praktikis psikoanalizon.

En 1911 li estis fondinto de la Novjorka Psikoanaliza Societo (aŭ Instituto) kaj poste helpis en la fondo de la Usona Psikoanaliza Asocio.

 Verkoj 
 Psychoanalysis: Its Theories and Practical Application (1912)
 Fundamental Conceptions of Psychoanalysis (1921)

 Tradukoj de Freud 
 Selected Papers on Hysteria (1909)
 Three Contributions to the Theory of Sex (1910)
 The Interpretation of Dreams (1913)
 The Psychopathology of Everyday Life (1914)
 Selected papers on hysteria and other psychoneuroses (1912)
 Leonardo da Vinci: A PSYCHOSEXUAL STUDY OF AN INFANTILE REMINISCENCE (1916)
 Wit and its relation to the unconscious (1917)
 Totem and Taboo (1919)
 Studies in Hysteria (1937)

 Tradukoj de Jung 
 Psychology of Dementia Praecox (1909)

Referencoj

Literaturo
 Nathan G. Hale: The rise and crisis of psychoanalysis in the United States: Freud and the Americans 1917-1985 (Novjorko 1995)

Kategorio:Usonaj psikiatroj
Kategorio:Aŭstraj judoj
Kategorio:Aŭstraj psikoanalizistoj
Kategorio:Aŭstraj psikiatroj
Kategorio:Usonaj psikoanalizistoj
Kategorio:Psikoanalizo
Kategorio:Sigmund Freud
Kategorio:Historio de psikiatrio